Discussió:Llista de fustes

message: Començo aquest article amb la idea d'omplir un buit existent a la Viquipèdia. En anglès i altres lléngües ja hi ha un article semblant. M'ha semblat que en català la part botànica està bastant bé i hi ha molts articles aprofitables. La part tecnològica (densitat de la fusta, resistència a la flexió,...etc) és pràcticament inexistent. He de verificar l'aspecte ecològic (especies en perill,...etc.). Crec que la millor manera és començar i anar fent poc a poc. Calculo que caldria arribar a més de 200 entrades (i és molt avorrit fer-ho de cop). Qui vulgui col·laborar que ho faci sense preocupar-se. La nota "Inacabat" és només per a avisar que l'article s'ampliarà. S'admeten (i agraeixen) suggeriments.--Roger Liart (disc.) 23:52, 4 març 2011 (CET)
replies: text: Crec que, de moment, la presentació per ordre alfabètic de noms és la més pràctica. Es poden posar tan els noms catalans oficials com  els no oficials. Es pot pensar d'afegir una minitaula amb algunes característiques.--Roger Liart (disc.) 12:00, 6 març 2011 (CET)
Una llista com la present podria ser pràctica si, entrant per qualsevol nom de fusta, hom pogués arribar a una descripció de l'arbre (nom científic,..etc) i de les propietats tecnològiques de la fusta). --Roger Liart (disc.) 18:20, 6 març 2011 (CET)

message: Quan les referències són webs, publicacions o qualsevol altra font en català no es posa el paràmetre "català" per indicar la llengua. És a dir, només a les que no són en català s'hi ha d'afegir el paràmetre de la llengua (precisament, el paràmetre aquest és per indicar que la ref no és en català i per fer saber en quina llengua s'ho trobaran.) A banda d'això penso que hauries d'indicar que bé de l'Enciclopèdia de la fusta, no creus? I a part de tot això, res més, que endavant amb la bona feina que fas. ;) Salut! --Catalaalatac (Parlem-ne, WLM)  13:27, 8 març 2011 (CET)
replies: text: He vist que no fas servir la plantilla  per les referències. És bo i útil aprendre a fer-la servir. Igualment et deixo aquí una mostra de la referència com a exemple de les que fas servir:  Espero que et faci servei i que la utilitzis per la resta de referències. Vagi bé! --Catalaalatac (Parlem-ne, WLM)  13:32, 8 març 2011 (CET)

text: ; 
Moltes mercès!! Tan aviat com pugui miraré de corregir i millorar els articles segons les teves indicacions. En el cas de la llista les fustes el que em preocupava (i em continua preocupant i hi segueixo rumiant) és presentar uns continguts útils sense oblidar la vessant catalana (per això és, també, la Viquipèdia).--Roger Liart (disc.) 17:26, 8 març 2011 (CET)
thread_title:  Referències 

message: L'article encara es pot millorar molt però ja té un contingut acceptable. Hi ha molt petits punt de discussió. Per exemple: alguns noms de "gènere" estàn en llatí i sense accent, altres estan catalanitzats (segons un article ja editat) i porten accent. També hi ha discordàncies de format. La part positiva: l'article ofereix una llista de fustes respectable, moltes amb fitxa de propietats (densitat, mòdul elàstic, resitència a la flexió). També hi ha imatges que demostren l'ús modern de les fustes com a material tècnic. L'article queda en lliure disposició per a ser millorat.--Roger Liart (disc.) 02:37, 13 març 2011 (CET)
thread_title: Supressió "Inacabat"

message: Ja ho diu la Bíblia: "Per les seves obres els coneixereu". És descortesia retocar quan no cal. És anti-Viquipèdia, empitjorar un article, embrutant un peu de foto que estava prou bé. Naturalment, ho penso denunciar a La Taverna.--Roger Liart (disc.) 18:56, 29 abr 2011 (CEST)
replies: text: Costa seguir el canvi al diff. Jo veig els títols arreglats (el "big" va contra les normes d'estil),  i la resta no acabo de veure quin és el canvi ni el problema, perquè els canvis que sé reconèixer són millores.

text: La pertinència i utilitat de les etiquetes en aquest article es pot discutir, però no entenc el motiu de l'enrabiada.

text: Per altra banda, això és un viqui, i qualsevol pot editar un article. Si creus que algun canvi fet no és una millora, aquest és el lloc per parlar-ne.

text: Aprofito per felicitar per la feina feta fins ara. Fora del que s'hagi de polir, ara queda sobretot tornar blaus tots els enllaços vermells.

text: Per cert, el tuliper de la Xina surt a la llista amb el nom científic Liriodendrum chinense. Sospito que és un error i que el nom científic correcte és Liriodendron chinense.--Pere prlpz (disc.) 20:26, 29 abr 2011 (CEST)
Hola Pere. Moltes mercès pels teus comentaris. Anem per parts:
*Tens tota la raó en l'error de Liriodendron.
*Accepto la supressió del "big". No sabia que no era correcte.
*Pregunta: També són incorrectes els peus de foto centrats? El center està admès.
Exemple dels canvis (imatges de la dreta):
*D'acord que tothom pot editar. Però no totes les edicions són igualment correctes. L'article (amb totes les imperfeccions) va costar moltes hores de treball. I l'objectiu principal era el d'oferir una LLISTA de fustes per a facilitar les possibles consultes. Un nom d'una fusta, és un nom que pot ser interessant o no, però que no necessita referència. Un nom sempre es pot consultar i verificar si existeix. Un nom que no figura a l'article no hi ha manera de verificar-lo. Cosa ben diferent és si hi ha alguna afirmació dubtosa (per exemple: "la fusta de sàndal és pudenta"). En aquest cas sí que cal una referència que justifiqui la afirmació. D'acord amb això, la supressió de termes que designen fustes, és un empitjorament del contingut de l'article. L'article és ara menys útil.
*Un altre tema interessant és el temps esmerçat en realitzar les modificacions. És clar que potser és un honor per a l'article si ha estat "corregit" fora de connexió. (Potser m'equivoco però el temps de connexió és d'un minut, entre correcció i correcció). La Viquipèdia m'aconsella que no pensi en cap "premeditació". Deixem-ho en honor.
*La nota d'article orfe la puc acceptar. Trobo més elegant, i així ho acostumo a fer, d'afegir un parell d'enllaços.
*La nota sobre ortografia (no dic que no hi hagi faltes) em sembla gratuïta si no es justifica. A més crec que la mateixa nota aconsella informar l'autor de l'article. I no ha estat així.
Que consti que m'estimo més investigar i documentar-me sobre futurs articles, que justificar la meva actitut i els meus comentaris. Ni estic enfadat, ni penso abandonar per provocacions reals o figurades. Sí que m'indignen algunes accions que, malgrat que he de suposar ben intencionades, crec que no ajuden a fer una Viquipèdia millor. Cordialment.--Roger Liart (disc.) 01:31, 30 abr 2011 (CEST)

text: Jo crec que les supressions s'haurien d'haver discutit abans, i algunes potser no s'haurien d'haver fet mai. També és cert que les llistes és fàcil que tendeixin a la investigació original i per això cal ser curós amb les referències, i que alguns companys són molt sensibles sobre aquest tema.

text: Sobre els peus de foto centrats, no sé si hi ha alguna política escrita sobre el tema. Ara bé, la Viquipèdia hauria de tenir una certa unitat d'estil, i no veig que aquest article tingui una raó especial que faci convenient centrar els peus de foto. Aleshores, si es canvia s'hauria de canviar a tots els articles, no només aquest. Per tant, si no hi ha un algun motiu que faci que aquest article sigui una excepció, si t'agraden més els peus de foto centrats ho hauries de proposar a la taverna. Crec que no seria difícil canviar-ho. El difícil és convèncer a la comunitat (a mi em sembla més seriós sense centrar, per exemple), però de més verdes en maduren.

text: Això de la correcció fora de connexió no ho entenc.--Pere prlpz (disc.) 01:54, 30 abr 2011 (CEST)
Suposo que és un acudit. De debò és millor i més seriós un peu de foto descentrat? El que havia de dir ja ho he dit. I era una denúncia seriosa. Vosaltres mateixos.--Roger Liart (disc.) 18:35, 30 abr 2011 (CEST)
thread_title: Milloradors d'articles

message: Estic revisant els enllaços i veig que hi ha molta feina per fer. Com a usuari tinc molt clares les meves preferències. Però m'agradaria llegir altres opinions. Aquest matí he preguntat a un fuster que feia una obra pública quina mena de fusta era la que emprava. M'ha dit "bolondo". A partir del nom, si l'article permet trobar referències d'una fusta ja m'està bé. Vull dir densitat, resistència color, aspecte,... Mercès. Josep Esquer (disc.) 04:20, 22 abr 2017 (CEST)
replies: text: He suprimit la nota perquè fa dies que no treballo en aquest article. Hi tornaré quan estigui inspirat. Josep Esquer (disc.) 01:09, 27 maig 2017 (CEST)
thread_title:  Revisió de l'article